
ΤΕΥΧΟΣ ΔΕΥΤΕΡΟ 


Αρ 


. Φύλλου 2266 


ΑΠΟΦΑΣΕΙΣ 

Αριθμ. 85 

Σχέδιο εφαρμογής δημοπρασιών ΝΟΜΕ. 

ΤΟ ΚΥΒΕΡΝΗΤΙΚΟ ΣΥΜΒΟΥΛΙΟ 

ΟΙΚΟΝΟΜΙΚΗΣ ΠΟΛΙΤΙΚΗΣ 

(Συνεδρίαση 11 Ιουνίου 2018) 

Έχοντας υπόψη: 

α. Τις διατάξεις των άρθρων 15 και 90 του Κώδικα Νο¬ 
μοθεσίας για την Κυβέρνηση και τα κυβερνητικά όργανα 
(π.δ. 63/2005, Α'98), 

β. το π.δ. 73/2015 (ΦΕΚ ΑΊ16/23-11 -2015), διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών, 
γ. το π.δ. 125/2016 (ΦΕΚ Α'210/5-11 -2016), διορισμός 
Υπουργών, Αναπληρωτών Υπουργών και Υφυπουργών, 
δ. το π.δ. 22/2018 (ΦΕΚ Α' 37/28.2.2018) διορισμός 
Υπουργών, Αναπληρωτή Υπουργού και Υφυπουργών, 
ε. την αριθμ. 37 ΠΥΣ/02.11.2015 (Α' 137), 
στ. την παρ. 4.3. της ενότητας Γ' του άρθρου 3 του 
ν. 4336/2015 (Α'94), 

ζ. την αριθμ. 35/20.05.2016 απόφαση ΚΥΣΟΙΠ (Β' 1473), 
η. την αριθμ. 38/06.05.2016 απόφαση ΚΥΣΟΙΠ (Β' 1593), 
θ.την αριθμ. 58/09.05.2017 απόφαση ΚΥΣΟΙΠ (Β' 1690), 
ι. την αριθμ. 68/04.07.2017 απόφαση ΚΥΣΟΙΠ (Β' 2276), 
ια. την αριθμ. 77/18.01.2018 απόφαση ΚΥΣΟΙΠ (Β' 58), 
ιβ. τη σχετική από 08.06.2018 εισήγηση του Υπουρ¬ 
γού Περιβάλλοντος και Ενέργειας η οποία προσαρτάται 
στην παρούσα και αποτελεί αναπόσπαστο μέρος αυτής 
(Παράρτημα Α') σύμφωνα με την οποία, κατά τα προβλε- 
πόμενα στο ν. 4336/2015 σχετικά με την εφαρμογή του 
συστήματος δημοπρασιών ΝΟΜΕ, οι Ελληνικές Αρχές 
σε συνεννόηση με την Ευρωπαϊκή Επιτροπή εκπόνησαν 
τον σχεδίασμά του συστήματος δημοπρασιών ΝΟΜΕ, 
με στόχο να μειωθούν κατά 25% τα μερίδια λιανικής και 
χονδρικής αγοράς της ΔΕΗ και να πέσουν κάτω από το 
50% έως το 2020, ενώ οι οριακές τιμές θα καλύπτουν το 
κόστος παραγωγής και θα συμμορφώνονται πλήρως με 
τους κανόνες της ΕΕ, 

ιγ. το γεγονός ότι από την παρούσα απόφαση δεν 
προκαλείται δαπάνη στον κρατικό προϋπολογισμό, 
αποφασίζει: 


Εγκρίνει το υποβληθέν σχέδιο εφαρμογής δημοπρα¬ 
σιών ΝΟΜΕ, την θεσμοθέτηση και την υλοποίηση αυτού 
σύμφωνα με την κατατεθείσα από 08/06/2016 έγγραφη 
εισήγηση όπως αυτή συμπληρώθηκε, τροποποιήθηκε 
και ισχύει στις επιμέρους παραγράφους 1.3, 2.2, 3.1.9., 
προκειμένου οι Ελληνικές Αρχές να αρχίσουν την εφαρ¬ 
μογή του χάρτη πορείας ακολουθώντας το υπόδειγμα- 
στόχο της ΕΕ για την αγορά ηλεκτρικής ενέργειας, που 
πρέπει να ολοκληρωθεί έως τον Απρίλιο του 2019. 

Παράρτημα Α' 

ΥΛΟΠΟΙΗΣΗ ΜΗΧΑΝΙΣΜΟΥ ΠΩΛΗΣΗΣ 
ΗΛΕΚΤΡΙΚΗΣ ΕΝΕΡΓΕΙΑΣ ΑΠΟ ΤΗ ΔΕΗ Α.Ε. ΜΕΣΩ 
ΔΗΜΟΠΡΑΣΙΩΝ ΠΡΟΘΕΣΜΙΑΚΩΝ ΠΡΟΪΟΝΤΩΝ 
ΗΛΕΚΤΡΙΚΗΣ ΕΝΕΡΓΕΙΑΣ ΜΕ ΦΥΣΙΚΗ ΠΑΡΑΔΟΣΗ 
ΚΑΤ' ΕΦΑΡΜΟΓΗ ΤΟΥ Ν. 4336/2015 (Μου). 

Νομοθετικό και Ρυθμιστικό Πλαίσιο 
1. Συμμόρφωση με τις διατάξεις του ν. 4336/2015 
(Μου) 

Σύμφωνα με τις διατάξεις της παραγράφου 4.3, μέρος 
γ, άρθρο 3 του ν. 4336/2015, «Συνταξιοδοτικές Διατάξεις- 
Κύρωση του Σχεδίου Σύμβασης Οικονομικής Ενίσχυσης 
από τον Ευρωπαϊκό Μηχανισμό Σταθερότητας και ρυθ¬ 
μίσεις για την υλοποίηση της συμφωνίας χρηματοδότη¬ 
σης» ορίστηκε ότι: 

1.1 Σύστημα δημοπρασιών ΝΟΜΕ 
«...το Σεπτέμβριο 2015, οι αρχές θα συζητήσουν με 
την Ευρωπαϊκή Επιτροπή το σχεδίασμά του συστήμα¬ 
τος δημοπρασιών ΝΟΜΕ, με στόχο να μειωθούν κατά 
25% τα μερίδια λιανικής και χονδρικής αγοράς της ΔΕΗ 
και να πέσουν κάτω από το 50% έως το 2020, ενώ οι 
οριακές τιμές θα καλύπτουν το κόστος παραγωγής και 
θα συμμορφώνονται πλήρως με τους κανόνες της ΕΕ. 
Σε περίπτωση που δεν είναι δυνατή η επίτευξη συμφωνί¬ 
ας για το ΝΟΜΕ έως τα τέλη Οκτωβρίου 2015, οι αρχές θα 
συμφωνήσουν με τους θεσμούς διαρθρωτικά μέτρα τα 
οποία θα εγκριθούν αμέσως και θα οδηγήσουν στα ίδια 
αποτελέσματα που αναφέρονται ανωτέρω όσον αφορά 
τα μερίδια αγοράς και τα χρονοδιαγράμματα (βασικό 
παραδοτέο)». 

1.2. Μοντέλο Στόχος 

«...Οι Αρχές θα ξεκινήσουν την υλοποίηση του Οδικού 
Χάρτη για την εφαρμογή του Ευρωπαϊκού Μοντέλου 












24348 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2266/15.06.2018 


Στόχου για την Ευρωπαϊκή Ενέργεια, ώστε να ολοκληρωθεί έως τον Δεκέμβριο 2017 (βασικό παραδοτέο). Σε αυτό 
το πλαίσιο, η Αγορά Εξισορρόπησης θα ολοκληρωθεί έως τον Ιούνιο 2017 (βασικό παραδοτέο)». 

1.3. Σκοπός του μηχανισμού ΝΟΜΕ 

Σύμφωνα με το Μνημόνιο Συνεννόησης είναι σαφές πως η συμφωνία μεταξύ των Ελληνικών Αρχών και των θεσμών 
στοχεύει στην σταδιακή μείωση του μεριδίου αγοράς της ΔΕΗ Α.Ε. κάτω από το 50% έως το 2020. Επιπροσθέτως, 
στην ίδια συμφωνία είναι σαφές ότι το μοντέλο της ελληνικής αγοράς ενέργειας θα μεταβληθεί από το ισχύον μο¬ 
ντέλο χονδρεμπορικής αγοράς ηλεκτρικής ενέργειας ("ιτΐ3ηά3ΐοΐΎ ροοΙ"), στο Μοντέλο Στόχο έως τον Απρίλιο του 
2019. Προκειμένου να επιτευχθούν μετρήσιμα αποτελέσματα στην κατεύθυνση της σταδιακής αναμόρφωσης των 
μεριδίων αγοράς όπως αυτά ισχύουν σήμερα, είναι σαφές ότι ο αποκαλούμενος μηχανισμός ΝΟΜΕ, πρέπει να είναι 
ένας μηχανισμός συμβατός τόσο με το ισχύον Μ3ηά3ΐθΓγ ΡοοΙ όσο και με το Μοντέλο Στόχο: ενώ προσαρμογές 
θα είναι αναγκαίες για την μετάβαση στο Μοντέλο Στόχο προκειμένου να είναι συμβατός με την οργάνωση και 
λειτουργία των νέων Αγορών ηλεκτρικής ενέργειας, ο μηχανισμός πρέπει να σχεδιαστεί ώστε να είναι εφαρμόσιμος 
ανεξάρτητα από το υποκείμενο ρυθμιστικό πλαίσιο. Ο πίνακας 1 παραθέτει το χρονοδιάγραμμα για την επίτευξη 
των σύμφωνημένων στόχων. 


Πίνακας 1. Ετήσιοι Στόχοι Μεριδίων της ΔΕΗ στην Αγορά 


Μοντέλο 

"ΜΒηεώΐοι-γ ΡοοΙ" 

"ΤΒΓςθΐ ΜοάθΙ" 

Έτος 

2015- 

Αύγουστος 

2016 

2017 

2018 

2019 

2020 

Ετήσια Μείωση Μεριδίων στην Λιανική Αγορά 


-8% 

-12% 

-13% 

-13% 


Μερίδιο Λιανικής Αγοράς 

95,24% 

87.24% 

75.24% 

62.24% 

49.24% 


Μερίδιο Αγοραστών Χονδρικής Αγοράς 
(συμπεριλαμβανομένων των εξαγωγών) 

92,55% 






Μερίδιο Πωλητών Χονδρικής Αγοράς 
(συμπεριλαμβανομένων των εισαγωγών) 

62,14% 




49% 



Στο υπάρχον μοντέλο Μ3ηά3ΐθΓγ ΡοοΙ, δεν είναι δυνατό να ισχύσει μια Ελεύθερη/Οργανωμένη Προθεσμιακή 
Αγορά Ενέργειας. Συνεπώς, ο μηχανισμός ΝΟΜΕ που θα εφαρμοστεί την πρώτη υπο-περίοδο, θα ισχύει ως ένας 
Ρυθμισμένος Μηχανισμός Ειδικού Σκοπού, με τις ετήσιες ποσότητες ηλεκτρικής ενέργειας που δημοπρατούνται 
να ισούνται κατ' έτος με τα ακόλουθα ποσοστά επί του συνολικού όγκου του διασυνδεδεμένου συστήματος του 
προηγούμενου έτους: 

(α) Για το έτος 2016: Οκτώ ποσοστιαίες μονάδες (8%). 

(β) Για το έτος 2017: Δεκαέξι ποσοστιαίες μονάδες (16%). Η φυσική παράδοση τεσσάρων ποσοστιαίων μονάδων 
(4%) εκ της ποσότητας του έτους 2017 άρχεται την 1 η Δεκεμβρίου του ίδιου έτους. 

(γ) Για το έτος 2018: Δεκαεννέα ποσοστιαίες μονάδες (19%). Η φυσική παράδοση έξι ποσοστιαίων μονάδων (6%) 
εκ της ποσότητας του έτους 2018 άρχεται την 1 η Δεκεμβρίου του ίδιου έτους. 

(δ) Για το έτος 2019: Είκοσι δύο ποσοστιαίες μονάδες (22%). Η φυσική παράδοση εννέα ποσοστιαίων μονάδων 
(9%) εκ της ποσότητας του έτους 2019 άρχεται την 1 η Δεκεμβρίου του ίδιου έτους. Με την υλοποίηση των ανα¬ 
γκαίων προαπαιτούμενων πράξεων για έκαστο συμβαλλόμενο μέρος με σκοπό την ολοκλήρωση των αντίστοιχων 
συναλλαγών που αφορούν στα διαρθρωτικά μέτρα για την πρόσβαση στο λιγνίτη και το περαιτέρω άνοιγμα της 
χονδρεμπορικής αγοράς ηλεκτρισμού σύμφωνα με την παρ. 7 του άρθρου 3 του ν. 4533/2018, οι ετήσιες ποσότη¬ 
τες ηλεκτρικής ενέργειας που δημοπρατούνται το 2019 μειώνονται κατά εννέα ποσοστιαίες μονάδες (9%), ώστε οι 
συνολικές ετήσιες ποσότητες ηλεκτρικής ενέργειας που δημοπρατούνται το 2019 να είναι δεκατρείς ποσοστιαίες 
μονάδες (13%). 

Πίνακας 2. Ετήσιες ποσότητες ηλεκτρικής ενέργειας προς δημοπράτηση 


Μοντέλο 

"Μ3ηά3ΐθΓγ ΡοοΙ" 

"ΤΒΓςθΐ ΜοάθΙ" 

Έτος 

2015 - 
Αύγουστος 

2016 

2017 

2018 

2019 

2020 

Ετήσιες ποσότητες (%) ηλεκτρικής ενέργειας προς 
δημοπράτηση 

- 

8% 

16% 

19% 

22% 

(ή 13%) 



Οι αντίστοιχοι αριθμοί σχετικά με την μείωση του Μεριδίου Αγοραστή Χονδρικής της ΔΕΗ δεν παρουσιάζονται 
καθώς αυτοί υπόκεινται επίσης σε διασυνοριακές συναλλαγές. 

2. ΑΠΑΙΤΟΥΜΕΝΕΣ ΕΞΕΛΙΞΕΙΣ ΣΤΟ ΥΠΑΡΧΟΝ 
ΝΟΜΟΘΕΤΙΚΟ ΚΑΙ ΡΥΘΜΙΣΤΙΚΟ ΠΛΑΙΣΙΟ 
Η συμμόρφωση με τις διατάξεις του ν. 4336/2015 
απαιτεί αποδοτικές νομοθετικές και ρυθμιστικές πα¬ 
ρεμβάσεις, οι οποίες μεταξύ άλλων αποτελούνται από 
τα ακόλουθα μέτρα: 

ί. Λεπτομερής Σχεδιασμός του Μηχανισμού ΝΟΜΕ 
ϋ. Ανάπτυξη Κανόνων και Προδιαγραφών Δημοπρασι¬ 
ών για την πώληση προθεσμιακών προϊόντων, 
μι. Παρεμβάσεις στο υπάρχον Ρυθμιστικό Πλαίσιο προ- 
κειμένου να προσαρμοστεί ο μηχανισμός ΝΟΜΕ στον 
Κώδικα Προημερήσιας Αγοράς, 
ίν. Οι ποσότητες των προϊόντων που θα δημοπρατού- 
νται σε τριμηνιαία βάση, θα καθοριστούν από την ΡΑΕ, 
έπειτα από πρόταση του ΛΑΓΗΕ. Οι ετήσιες ποσότητες 
που θα δημοπρατούνται, θα ισούνται με τα αντίστοιχα 
ετήσια ποσοστά όπως προσδιορίζονται στον Πίνακα 2 
της παραγράφου 1.3. πολλαπλασιασμένα με τον συνο¬ 
λικό όγκο ηλεκτρικής ενέργειας του διασυνδεδεμένου 
συστήματος του προηγούμενου έτους, 
ν. Μεθοδολογία για τον υπολογισμό της κατώτατης 
τιμής προσφοράς, 

νί. Επιλεξιμότηταγιατη συμμετοχή στις Δημοπρασίες, 
νϋ. Το Αρμόδιο Όργανο για τη διεξαγωγή των δημο¬ 
πρασιών, οι όροι και οι προϋποθέσεις των δημοπρασιών. 

Η εισαγωγή των ως άνω μέτρων απαιτεί την τροποποί¬ 
ηση του ν. 4001/2011 (149 Α') «Για τη λειτουργία Ενερ¬ 
γειακών Αγορών Ηλεκτρισμού και Φυσικού Αερίου, για 
Έρευνα, Παραγωγή και δίκτυα μεταφοράς Υδρογοναν¬ 
θράκων και άλλες ρυθμίσεις», ο οποίος ενσωμάτωσε την 
Οδηγία 2009/72/ΕΚ του Ευρωπαϊκού Κοινοβουλίου και 
του Συμβουλίου της 13ης Ιουλίου 2009 σχετικά με τους 
κοινούς κανόνες για την εσωτερική αγορά ηλεκτρικής 
ενέργειας και την κατάργηση της Οδηγίας 2003/73/ΕΚ 
(ΕΕ Ε 211 της 14ης Αυγούστου 2009) και της οδηγίας 
2009/73/ΕΚ του Ευρωπαϊκού Κοινοβουλίου και του Συμ¬ 
βουλίου της 13ης Ιουλίου 2009 σχετικά με τους κοινούς 
κανόνες για την εσωτερική αγορά φυσικού αερίου και 
την κατάργηση της Οδηγίας 2003/55/ΕΚ (ΕΕ Ε 211 της 
14ης Αυγούστου 2009). 

2.1. Θέσπιση Δημοπρασιών Πώλησης Προθεσμιακών 
Προϊόντων 

Θέσπιση των δικαιωμάτων των Εναλλακτικών Προ¬ 
μηθευτών στα διαβαθμισμένα προθεσμιακά προϊόντα 
που θα πωληθούν από την ΔΕΗ, μέσω δημοπρασιών, με 
ρυθμισμένες κατώτατες τιμές. 

Θέσπιση υποχρέωσης της ΔΕΗ για φυσική παράδοση 
των προϊόντων αυτών στο πλαίσιο του σχεδιασμένου 
μηχανισμού. 

2.1.1. Εύρος εφαρμογής για την εισαγωγή των Δημο¬ 
πρασιών Πώλησης Προθεσμιακών Προϊόντων 

Ο μηχανισμός που παρουσιάζεται εδώ είναι στενά 
συνδεδεμένος με τις διατάξεις του προοιμίου του Τρί¬ 
του Ενεργειακού Πακέτου «...με το οποίο μια επιχείρηση 
παραγωγής ηλεκτρικής ενέργειας είναι υποχρεωμένη 
είτε να πωλήσει είτε να καταστήσει διαθέσιμη μια ορι¬ 
σμένη ποσότητα ηλεκτρικής ενέργειας ή να χορηγήσει 
πρόσβαση σε μέρος του παραγωγικού δυναμικού της 
στους ενδιαφερομένους προμηθευτές για ορισμένο 
χρονικό διάστημα...». 


Η υιοθέτηση των προτεινόμενων μέτρων στοχεύει να 
παράσχει δίκαια πρόσβαση των Εναλλακτικών Προμη¬ 
θευτών στο εγχώριο μίγμα καυσίμων, αντισταθμίζοντας 
τις δυνατότητες και βελτιώνοντας τον ανταγωνισμό με¬ 
ταξύ Προμηθευτών, όπως και την βελτίωση τόσο της 
παροχής υπηρεσιών ηλεκτρισμού, όσο και των τιμών 
στους τελικούς καταναλωτές. 

2.1.2. Συνοπτική Περιγραφή των Δημοπρασιών Πώλη¬ 
σης Προθεσμιακών Προϊόντων 

Η ποσότητα των προς δημοπράτηση προϊόντων, η Κα- 
τώτατηΤιμή, η Διάρκεια των Προθεσμιακών Προϊόντων, 
η διαδικασία των Δημοπρασιών, οι υποχρεώσεις των 
Εναλλακτικών Προμηθευτών περιλαμβάνουν κυρίως (α) 
δέσμευση των Εναλλακτικών Προμηθευτών να αναπτύ¬ 
ξουν τα Μερίδια Λιανικής Αγοράς τους (ο στόχος) και (β) 
την έγκαιρη και έγκυρη πληρωμή όλων των ποσών που 
οφείλονται για τη χρήση των Προϊόντων Δημοπρασιών 
και πρόβλεψη για εγγυήσεις με στόχο την διασφάλιση 
της εκπλήρωσης των υποχρεώσεων, εάν κριθεί αναγκαίο. 

Η ΔΕΗ θα υπόκειται στην οικονομική υποχρέωση της 
φυσικής παράδοσης των ποσοτήτων ενέργειας που αντι¬ 
στοιχούν σε Προϊόντα Δημοπρασίας, ανεξάρτητα από 
τις εγκαταστάσεις παραγωγής που τα παράγουν στην 
πραγματικότητα. 

Εξαιρέσεις δύνανται να ρυθμίζονται μόνο σε περιπτώ¬ 
σεις απρόβλεπτων γεγονότων όπως προσδιορίζονται 
στην πρότυπη Γενική Συμφωνία Παράδοσης-Παραλα- 
βής ηλεκτρικής ενέργειας του Ευρωπαϊκού Συνδέσμου 
Εμπόρων Ενέργειας. Ο ΑΔΜΗ Ε θα παρακολουθεί τέτοια 
γεγονότα και θα ενημερώνει τον ΛΑΓΗΕ και τη ΡΑΕ. 

Περαιτέρω προσδιορισμός των ανωτέρω ζητημάτων 
θα εισαχθεί από τα αρμόδια όργανα που θα οριστούν 
μέσω της νομοθετικής εξουσιοδότησης που προβλέ- 
πεται στην παρ. 2.1.3. 

2.1.3.0 Λειτουργός της Αγοράς Ηλεκτρικής Ενέργειας 
Α.Ε. (ΛΑΓΗΕ ΑΕ) 

Οι Δημοπρασίες Προθεσμιακών Προϊόντων θα διε¬ 
ξάγονται από τον ελληνικό Λειτουργό Αγοράς Ηλεκτρι¬ 
κής Ενέργειας, δηλαδή τη δημόσια επιχείρηση με την 
επωνυμία «ΛΑΓΗΕ Α.Ε.». Οι αρμοδιότητες του ΛΑΓΗΕ 
προβλέπονται στο άρθρο 117 επόμενα του ν. 4001/2011. 

Οι κανόνες της αγοράς και οι προϋποθέσεις για τη 
συμμετοχή στη διαδικασία των δημοπρασιών, όπως 
και η διαδικασία των Δημοπρασιών (εφεξής «Κώδικας 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας») εγκρίνονται από τη ΡΑΕ μετά από 
πρόταση του ΛΑΓΗΕ ως αρμόδια αρχή έως το τέλος του 
Ιουνίου του 2016. 

2.1.4. Όροι ΕπιλεξιμότηταςιΣυμμετέχοντες Δημοπρα¬ 
σιών - Δικαιώματα και Υποχρεώσεις 

Δικαίωμα συμμετοχής στις δημοπρασίες πώλησης 
προθεσμιακών προϊόντων έχουν οι Εναλλακτικοί Προμη¬ 
θευτές ηλεκτρικής ενέργειας, οι οποίοι: (α) είναι κάτοχοι 
αδειών προμήθειας ηλεκτρικής ενέργειας και είναι εγγε¬ 
γραμμένοι στο Μητρώο Συμμετεχόντων του Συστήματος 
Συναλλαγών Ημερήσιου Ενεργειακού Προγραμματισμού 
(«ΣΣΗΕΠ»), το οποίο τηρεί ο Λειτουργός της Αγοράς, 
(β) είναι εγγεγραμμένοι στο Μητρώο Επιλέξιμων Προ¬ 
μηθευτών του Συστήματος Συναλλαγών Δημοπρασι- 

ών Προθεσμιακών Προϊόντων Ηλεκτρικής Ενέργειας 
(«ΣΣΔΠΠΗΕ»), το οποίο ορίζεται στο άρθρο 140 και τηρεί 
ο Λειτουργός της Αγοράς και (γ) διατηρούν ή αναπτύσ¬ 
σουν δραστηριότητα προμήθειας ηλεκτρικής ενέργειας 
προς τρίτους στην λιανική αγορά. 

Για τον παραπάνω σκοπό, οι ως άνω Εναλλακτικοί Προ¬ 
μηθευτές οφείλουν να εισαχθούν στο Συμπληρωματικό 
Συμβόλαιο Συναλλαγών Δημοπρασιών Προθεσμιακών 
Προϊόντων, το οποίο ορίζει τα δικαιώματα και τις υποχρε¬ 
ώσεις μεταξύ Εναλλακτικών Προμηθευτών, του ΛΑΓΗΕ 
και της ΔΕΗ. 

Επιπλέον οι εγγεγραμμένοι στο Μητρώο Συμμετεχό- 
ντωντου ΣΣΗΕΠ Προμηθευτές Ηλεκτρικής Ενέργειας, 
κατά την κατάθεση αίτησης εγγραφής τους στο Μητρώο 
Επιλέξιμων Προμηθευτών στις Δημοπρασίες Προθεσμι¬ 
ακών Προϊόντων Ηλεκτρικής Ενέργειας («ΣΣΔΠΠΗΕ») 
οφείλουν να υποβάλλουν στον Λειτουργό της αγοράς 
ένα αξιόπιστο επιχειρηματικό πλάνο δραστηριοποίη- 
σης και ανάπτυξης τους στην λιανική αγορά με χρήση 
ποσοτήτων Προθεσμιακών Προϊόντων ηλεκτρικής ενέρ¬ 
γειας, το οποίο θα περιλαμβάνει, κατ’ ελάχιστο, ετήσιο 
σχέδιο διείσδυσης με τριμηνιαίους στόχους στη λιανική 
αγορά με χρήση ποσοτήτων Προθεσμιακών Προϊόντων 
Ηλεκτρικής Ενέργειας. Τεχνικές λεπτομέρειες του επι¬ 
χειρηματικού αυτού πλάνου δύνανται να καθορίζονται 
στον Κώδικα Συναλλαγών Δημοπρασιών Προθεσμια¬ 
κών Προϊόντων Ηλεκτρικής Ενέργειας.Το επιχειρηματικό 
αυτό πλάνο είναι διάφορο του επιχειρηματικού σχεδίου 
που προβλέπεται στο μέρος4 του Παραρτήματος 1 του 
ισχύοντος Κανονισμού Αδειών Προμήθειας και Εμπορί¬ 
ας Ηλεκτρικής Ενέργειας (Β’ 2940/2012). Ο Λειτουργός 
της Αγοράς κοινοποιεί στην ΡΑΕ τα υποβληθέντα κατά 
τις διατάξεις του παρόντος επιχειρηματικά πλάνα των 
Εναλλακτικών Προμηθευτών. 

Οι Προμηθευτές Ηλεκτρικής Ενέργειας, οι οποίοι κατά 
την έναρξη ισχύος του παρόντος είναι εγγεγραμμένοι 
στο Μητρώο Επιλέξιμων Προμηθευτών στις Δημοπρα¬ 
σίες του Συστήματος Συναλλαγών Δημοπρασιών Προθε¬ 
σμιακών Προϊόντων Ηλεκτρικής Ενέργειας («ΣΣΔΠΠΗΕ»), 
δύνανται να υποβάλλουν στο Λειτουργό της Αγοράς το 
επιχειρηματικό πλάνο της παρ. 2 του άρθρου 136 του 
ν. 4389/2016 μέχρι την 28η Φεβρουάριου 2018. Ειδικότε¬ 
ρα, οι Προμηθευτές Ηλεκτρικής Ενέργειας, οι οποίοι κατά 
την έναρξη ισχύος του παρόντος είναι εγγεγραμμένοι 
στο Μητρώο Επιλέξιμων Προμηθευτών στις Δημοπρα¬ 
σίες του Συστήματος Συναλλαγών Δημοπρασιών Προθε¬ 
σμιακών Προϊόντων Ηλεκτρικής Ενέργειας («ΣΣΔΠΠΗΕ») 
και δεν έχουν συμμετάσχει σε καμία Δημοπρασία κατά 
την έναρξη ισχύος του παρόντος, οφείλουν να υποβάλ¬ 
λουν στο Λειτουργό της Αγοράς το επιχειρηματικό πλάνο 
της παρ. 2 του άρθρου 136 του ν. 4389/2016 μέχρι τρεις 
(3) εργάσιμες ημέρες πριν την πρώτη Δημοπρασία μετά 
την έκδοση του παρόντος. 

Η ΡΑΕ και ο Λειτουργός της Αγοράς αναπτύσσουν 
κατάλληλους ελεγκτικούς μηχανισμούς για τη συμμε¬ 
τοχή των Εναλλακτικών Προμηθευτών στο ΣΣΔΠΠΗΕ, 
προς επίτευξη των οριζόμενων στις ανωτέρω παρα¬ 
γράφους και του σκοπού του Μηχανισμού των ΝΟΜΕ 
για την αναδιανομή των μεριδίων στην λιανική αγορά 


ηλεκτρικής ενέργειας στο διασυνδεδεμένο σύστημα, των 
μεριδίων της ΔΕΗ Α.Ε. και των εναλλακτικών παροχών 
και προς αποτροπή δημιουργίας στρεβλώσεων στη λια¬ 
νική αγορά ηλεκτρικής ενέργειας και στις Δημοπρασίες 
Προθεσμιακών Προϊόντων, οι οποίοι προβλέπονται και 
εξειδικεύονται στον Κώδικα Συναλλαγών Δημοπρασιών 
Προθεσμιακών Προϊόντων Ηλεκτρικής Ενέργειας, μαζί 
με τα παρακάτω: 

(α) Κατά το μήνα διενέργειας δημοπρασίας και ειδι¬ 
κότερα σε χρονικό διάστημα που ορίζεται στον Κώδικα 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας και το αργότερο μέχρι τρεις (3) 
εργάσιμες ημέρες πριν την διεξαγωγή της δημοπρασίας, 
ο Λειτουργόςτης Αγοράς ελέγχει την πλήρωση των κρι¬ 
τηρίων για το δικαίωμα συμμετοχής των Προμηθευτών 
στις Δημοπρασίες Πώλησης προθεσμιακών Προϊόντων. 

(β) Ο Λειτουργός της Αγοράς για τον έλεγχο ικανο¬ 
ποίησης του κριτηρίου (γ) ως προς την συμμετοχή των 
Επιλέξιμων Προμηθευτών στις Δημοπρασίες, εξετάζει 
αποκλειστικά τις υποβληθείσες από αυτούς Δηλώσεις 
Φορτίου για την δραστηριότητα προμήθειας ηλεκτρικής 
ενέργειας στην λιανική αγορά. Ειδικότερα και μόνο για 
την πρώτη συμμετοχή των Επιλέξιμων Προμηθευτών 
στις Δημοπρασίες, για τον έλεγχο ικανοποίησηςτου κρι¬ 
τηρίου (γ) για την πρώτη συμμετοχή, ο Λειτουργός της 
Αγοράς αποκλειστικά εξετάζει το ως άνω επιχειρηματικό 
πλάνο. 

Οι Βιομηχανικοί Καταναλωτές δεν έχουν δικαίωμα συμ¬ 
μετοχής ως αγοραστές στις δημοπρασίες για προϊόντα 
ΝΟΜΕ, ώστε να αποκτούν ηλεκτρική ενέργεια για τις 
δικές τους ανάγκες. Αυτό δεν δύναται να παρεμποδίζει 
Εναλλακτικούς Προμηθευτές που έχουν ή αναπτύσσουν 
διακριτή επιχειρηματική δραστηριότητα παροχής ενέρ¬ 
γειας στη λιανική αγορά από το να συμμετέχουν στις 
δημοπρασίες για προϊόντα ΝΟΜΕ. Η ΡΑΕ και ο ΛΑΓΗΕ 
θεσπίζουν ρυθμιστικούς μηχανισμούς για τη συμμετο¬ 
χή των Βιομηχανικών Καταναλωτών στο ΣΣΔΠΠΗΕ, οι 
οποίοι προβλέπονται και εξειδικεύονται στον Κώδικα 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας, για να διασφαλιστεί η επίτευξη 
των στόχων αυτών και η διασφάλιση του υγιούς αντα¬ 
γωνισμού στην αγορά ενέργειας. Η ΔΕΗ δεν δύναται να 
θεωρηθεί ως επιλέξιμος αγοραστής στις Δημοπρασίες 
Προθεσμιακών Προϊόντων. 

2.1.5. Κριτήρια προσδιορισμού Μεθοδολογίας 

Η μεθοδολογία προσδιορισμού κατώτατης τιμής προ¬ 
σφοράς και η κατώτατη τιμή που προέρχεται από αυτή, 
οφείλει να ακολουθεί συγκεκριμένα κριτήρια, ώστε να 
αντικατοπτρίζουν τις οικονομικές συνθήκες παραγωγής 
ηλεκτρικής ενέργειας από εγχώριες εγκαταστάσεις της 
ΔΕΗ. 

2.2. Κώδικας Συναλλαγών Δημοπρασιών Προθεσμια¬ 
κών Προϊόντων Ηλεκτρικής Ενέργειας (ΚΣΔΠΠΗΕ) 

Ο όγκος προσφορών προϊόντων ΝΟΜΕ καθώς και η δι¬ 
αδικασία εκκαθάρισης και διακανονισμού τους στον ΗΕΠ 
θα προσαρμοστεί καταλλήλως στον ΚΣΔΠΠΗΕ με σκοπό 
να ενσωματώσει την εκκαθάριση των προθεσμιακών 
υποπροϊόντων στον Συμπληρωματικό ΗΕΠ. Μια άλλη 
προσαρμογή στον κώδικα σχετίζεται με την περίπτωση 

αδυναμίας λειτουργίας και εκκαθάρισης της Αγοράς ΗΕΠ 
για λόγους ανωτέρας βίας (βλ. παράγραφο 3.1.8). Επιπλέ¬ 
ον, με την έναρξη λειτουργίας των Αγορών Ηλεκτρικής 
Ενέργειας του ν. 4425/2016 (Α' 185), ως ισχύει, ο ΚΣΔΠΗΕ, 
θα προσαρμοστεί καταλλήλως προκειμένου ο μηχανι¬ 
σμός πώλησης προθεσμιακών προϊόντων ηλεκτρικής 
ενέργειας με φυσική παράδοση, να είναι συμβατός με 
την οργάνωση και λειτουργία των ανωτέρω Αγορών, ιδί¬ 
ως όσον αφορά τις δηλώσεις χρήσης των ποσοτήτων 
προθεσμιακών προϊόντων στο σύστημα δήλωσης προ¬ 
γραμμάτων και τις υποχρεώσεις φυσικής εκπλήρωσης 
και εξισορρόπησης των μερών. 

2.3.1. Νομοθετικές Εξουσιοδοτήσεις - Καθορισμός Αρ¬ 
μοδιοτήτων (παρ. 1 άρθρου 138 ν. 4389/2016) 

«Με απόφαση της ΡΑΕ, κατόπιν εισήγησης του Λει¬ 
τουργού της Αγοράς, καθορίζονται: 

(α) Η ετήσια ποσότητα ηλεκτρικής ενέργειας, που 
διατίθεται μέσω των ανωτέρω δημοπρασιών πώλησης 
προθεσμιακών προϊόντων ηλεκτρικής ενέργειας με φυ¬ 
σική παράδοση, 

(β) ο καταμερισμός, για κάθε δημοπρασία, της ανω¬ 
τέρω ετήσιας ποσότητας σε επιμέρους προθεσμιακά 
προϊόντα ηλεκτρικής ενέργειας με φυσική παράδοση, 
(γ) το πρόγραμμα διεξαγωγής των δημοπρασιών και 
(δ) τα τεχνικά χαρακτηριστικά των ανωτέρω δημο- 
πρατούμενων προθεσμιακών προϊόντων ηλεκτρικής 
ενέργειας με φυσική παράδοση, ως αυτά εξειδικεύονται 
στον Κώδικα Συναλλαγών Δημοπρασιών Προθεσμιακών 
Προϊόντων Ηλεκτρικής Ενέργειας». 

2.3.2 Μεθοδολογία προσδιορισμού κατώτατης τιμής 
προσφοράς των δημοπρατούμενων προθεσμιακών προ¬ 
ϊόντων ηλεκτρικής ενέργειας (άρθρο 139 ν. 4389/2016) 
«1. Με κοινή απόφαση των Υπουργών Οικονομικών 
και Περιβάλλοντος και Ενέργειας η οποία εκδίδεται, μετά 
από γνώμη της ΡΑΕ, καθορίζεται η μεθοδολογία προσδι¬ 
ορισμού, καθώς και η εξ αυτής προκύπτουσα κατώτατη 
τιμή προσφοράς των δημοπρατούμενων προθεσμιακών 
προϊόντων ηλεκτρικής ενέργειας. 

Η ανωτέρω κοινή υπουργική απόφαση εκδίδεται εντός 
μηνός από την έναρξη ισχύος του παρόντος νόμου, και 
αναθεωρείται κατά το μήνα Ιούνιο εκάστου έτους, λαμ- 
βάνοντας υπόψη τις δημοσιευμένες οικονομικές κατα¬ 
στάσεις της ΔΕΗ Α.Ε. της προηγούμενης χρήσης και το 
αναθεωρημένο κόστος αγοράς δικαιωμάτων εκπομπών 
διοξειδίου του άνθρακα, όπως προσδιορίζεται στην πα¬ 
ράγραφο 5. 

2. Η μεθοδολογία προσδιορισμού της κατώτατης τιμής 
βασίζεται στα μεταβλητά κόστη των λιγνιτικών και υδρο¬ 
ηλεκτρικών μονάδων παραγωγής ηλεκτρικής ενέργειας 
της ΔΕΗ Α.Ε. και καθορίζει την αναλογία του μίγματος 
λιγνιτικής και υδροηλεκτρικής παραγωγής. 

3. Το μεταβλητό κόστος των λιγνιτικών μονάδων πα¬ 
ραγωγής ηλεκτρικής ενέργειας της ΔΕΗ Α.Ε. αποτελείται 
από τα κάτωθι στοιχεία κόστους: 

(α) Μεταβλητά κόστη των ορυχείων της ΔΕΗ Α.Ε., βάσει 
των οικονομικών καταστάσεων της εταιρείας. 

(β) Κόστος αγοράς καυσίμων από τρίτους, με βάση 
τη μοναδιαία τιμή καυσίμου στη σχετική σύμβαση αγο¬ 
ραπωλησίας. 


(γ) ΕιδικόΤέλος Λιγνίτη, κατά την αριθμ. Δ5/Β/ οικ.3982 
(3)/16.2.2012 (Β'342) απόφαση του Υφυπουργού Περι¬ 
βάλλοντος, Ενέργειας και Κλιματικής Αλλαγής, ως ισχύει 
που επιβαρύνουν τη λιγνιτική παραγωγή, ως αυτό εκ¬ 
φράζεται σε ποσό ευρώ (€) ανά ΜΜΕι. 

(δ) Ειδικό Κόστος Εκκίνησης. 

(ε) Μεταβλητά κόστη λειτουργίας και συντήρησης, 
(στ) Κόστη αγοράς δικαιωμάτων εκπομπών διοξειδίου 
του άνθρακα. 

4. Τα ανωτέρω κόστη, θεωρούνται μεταβλητά μόνον 
εφόσον εξαρτώνται από τον όγκο παραγωγής (ΜΥΙ/Ειε) 
των λιγνιτικών μονάδων. 

5. Το κόστος αγοράς δικαιωμάτων εκπομπών διο¬ 
ξειδίου του άνθρακα υπολογίζεται ετησίως βάσει του 
αντίστοιχου δωδεκάμηνου συμβολαίου μελλοντικής εκ¬ 
πλήρωσης του Ευρωπαϊκού Χρηματιστηρίου Ενέργειας 
(ΕυτορθΒΠ Επθγ 9Υ ΕχεΕιπηςο - ΕΕΧ), ως ισχύει κατά το 
μήνα Δεκέμβριο του προηγουμένου έτους από το έτος 
εφαρμογής της αντίστοιχης κοινής υπουργικής απόφα¬ 
σης της παραγράφου 1». 

3. ΠΕΡΙΓΡΑΦΗ ΠΡΟΤΕΙΝΟΜΕΝΟΥ ΜΗΧΑΝΙΣΜΟΥ ΝΟΜΕ 
Ο προτεινόμενος μηχανισμός ΝΟΜΕ στην ουσία του 
αφορά στη διαχείριση του κόστους ηλεκτρικής ενέργειας 
του φορτίου βάσης, σε μια προσπάθεια να εξασφαλίσει 
για τους Εναλλακτικούς Προμηθευτές τα εργαλεία εκείνα 
που θα δημιουργήσουν «χαρτοφυλάκια ενεργειακού κό¬ 
στους» ανταγωνιστικά αυτών της κατεστημένης επιχεί¬ 
ρησης παραγωγής ηλεκτρικής ενέργειας της χώρας (ΔΕΗ 
Α.Ε.).Τα Προϊόντα Δημοπρασιών που προκύπτουν είναι 
εικονικά, υπό την έννοια ότι δεν παράγονται από συγκε¬ 
κριμένους σταθμούς ηλεκτροπαραγωγής και η φυσική 
τους παράδοση δεν εξαρτάται από την πραγματική λει¬ 
τουργία των μονάδων παραγωγής ηλεκτρισμού. Ο προ- 
τεινόμενος Μηχανισμός ΝΟΜΕ δεν επηρεάζει το κομμάτι 
του Συστήματος Συναλλαγών Ηλεκτρικής Ενέργειας που 
είναι υπό την αρμοδιότητα του Διαχειριστή Συστήματος 
Μεταφοράς Ηλεκτρικής Ενέργειας (ΑΔΜΗΕ Α.Ε.). Οι κά¬ 
τοχοι άδειας προμήθειας συνεχίζουν να υποβάλλουν τις 
δηλώσεις φορτίων τους, σύμφωνα με τους υπάρχοντες 
κανόνες της αγοράς και υπόκεινται στις ίδιες υποχρε¬ 
ώσεις διακανονισμού, αποκλίσεων και προσαυξήσεων. 
Επιπροσθέτως η ΔΕΗ Α.Ε. είναι υποχρεωμένη να πωλεί 
τις ποσότητες ηλεκτρικής ενέργειας που είναι διαθέσιμες 
μέσω των Δημοπρασιών, όπως και να αποδέχεται όλες 
τις οικονομικές συναλλαγές που συνδέονται με αυτές 
τις Δημοπρασίες. 

Τα προϊόντα Δημοπρασιών οφείλουν να έχουν την 
κατάλληλη διάρκεια, προκειμένου, μέσω της χρησιμο¬ 
ποίησής τους, να αναπτύσσουν μια σταθερή διείσδυση 
των Εναλλακτικών Προμηθευτών στην λιανική αγορά 
ηλεκτρικής ενέργειας και να επιτρέπουν τις απαραίτητες 
προσαρμογές στις επικρατούσες συνθήκες στην λιανική 
αγορά, ειδικά σχετικά με την δυνατότητα των πελατών 
να αλλάξουν Προμηθευτή. Η παρούσα πρόταση επίσης 
παρέχει στους Εναλλακτικούς Προμηθευτές την δυνα¬ 
τότητα να μεταπωλούν τα προϊόντα δημοπρασίας που 
έχουν αποκτήσει μέσω της ύπαρξης Δευτερογενούς Αγο¬ 
ράς, σε μια προσπάθεια να βελτιστοποιηθεί η δυνατότη¬ 
τα διαχείρισης του προφίλ των πελατών τους. 

3.1. Κώδικας Προθεσμιακών Προϊόντων [Συμπληρωμα¬ 
τικό Συμβόλαιο στον Κώδικα Συναλλαγών Δημοπρασιών 
Προθεσμιακών Προϊόντων Ηλεκτρικής Ενέργειας] - Κα¬ 
νόνες Δημοπρασιών 

3.1.1. Απαιτήσεις Συμμετοχής και Διαδικασία 

Δικαίωμα συμμετοχής στις δημοπρασίες πώλησης 

προθεσμιακών προϊόντων έχουν οι Προμηθευτές ηλε¬ 
κτρικής ενέργειας, οι οποίοι: (α) είναι κάτοχοι αδειών 
προμήθειας ηλεκτρικής ενέργειας και είναι εγγεγραμ¬ 
μένοι στο Μητρώο Συμμετεχόντων του Συστήματος Συ¬ 
ναλλαγών Ημερήσιου Ενεργειακού Προγραμματισμού 
(«ΣΣΗΕΠ»), το οποίο τηρεί ο Λειτουργός της Αγοράς, 
(β) είναι εγγεγραμμένοι στο Μητρώο Επιλέξιμων Προ¬ 
μηθευτών του Συστήματος Συναλλαγών Δημοπρασι¬ 
ών Προθεσμιακών Προϊόντων Ηλεκτρικής Ενέργειας 
(«ΣΣΔΠΠΗΕ»), το οποίο ορίζεται στο άρθρο 140 και τηρεί 
ο Λειτουργός της Αγοράς και (γ) διατηρούν ή αναπτύσ¬ 
σουν δραστηριότητα προμήθειας ηλεκτρικής ενέργειας 
προς τρίτους στην λιανική αγορά. 

Για τον παραπάνω σκοπό, οι ως άνω Εναλλακτικοί Προ¬ 
μηθευτές οφείλουν να εισαχθούν στο Συμπληρωματικό 
Συμβόλαιο Συναλλαγών Δημοπρασιών Προθεσμιακών 
Προϊόντων, το οποίο ορίζει τα δικαιώματα και τις υποχρε¬ 
ώσεις μεταξύ Εναλλακτικών Προμηθευτών, του ΛΑΓΗΕ 
και της ΔΕΗ. 

Επιπλέον οι εγγεγραμμένοι στο Μητρώο Συμμετεχό¬ 
ντων του ΣΣΗΕΠ Προμηθευτές Ηλεκτρικής Ενέργειας, 
κατά την κατάθεση αίτησης εγγραφής τους στο Μητρώο 
Επιλέξιμων Προμηθευτών στις Δημοπρασίες Προθεσμι¬ 
ακών Προϊόντων Ηλεκτρικής Ενέργειας («ΣΣΔΠΠΗΕ») 
οφείλουν να υποβάλλουν στον Λειτουργό της αγοράς 
ένα αξιόπιστο επιχειρηματικό πλάνο δραστηριοποίη- 
σης και ανάπτυξής τους στην λιανική αγορά με χρήση 
ποσοτήτων Προθεσμιακών Προϊόντων ηλεκτρικής ενέρ¬ 
γειας, το οποίο θα περιλαμβάνει, κατ' ελάχιστο, ετήσιο 
σχέδιο διείσδυσης με τριμηνιαίους στόχους στη λιανική 
αγορά με χρήση ποσοτήτων Προθεσμιακών Προϊόντων 
Ηλεκτρικής Ενέργειας. Τεχνικές λεπτομέρειες του επι¬ 
χειρηματικού αυτού πλάνου δύνανται να καθορίζονται 
στον Κώδικα Συναλλαγών Δημοπρασιών Προθεσμια¬ 
κών Προϊόντων Ηλεκτρικής Ενέργειας.Το επιχειρηματικό 
αυτό πλάνο είναι διάφορο του επιχειρηματικού σχεδίου 
που προβλέπεται στο μέρος4 του Παραρτήματος 1 του 
ισχύοντος Κανονισμού Αδειών Προμήθειας και Εμπορί¬ 
ας Ηλεκτρικής Ενέργειας (Β' 2940/2012). Ο Λειτουργός 
της Αγοράς κοινοποιεί στη ΡΑΕ τα υποβληθέντα κατά 
τις διατάξεις του παρόντος επιχειρηματικά πλάνα των 
Εναλλακτικών Προμηθευτών. 

Οι Προμηθευτές Ηλεκτρικής Ενέργειας, οι οποίοι κατά 
την έναρξη ισχύος του παρόντος είναι εγγεγραμμένοι 
στο Μητρώο Επιλέξιμων Προμηθευτών στις Δημοπρα¬ 
σίες του Συστήματος Συναλλαγών Δημοπρασιών Προθε¬ 
σμιακών Προϊόντων Ηλεκτρικής Ενέργειας («ΣΣΔΠΠΗΕ»), 
δύνανται να υποβάλλουν στο Λειτουργό της Αγοράς το 
επιχειρηματικό πλάνο της παρ. 2 του άρθρου 136 του 
ν. 4389/2016 μέχρι την 28η Φεβρουάριου 2018. Ειδικότε¬ 
ρα, οι Προμηθευτές Ηλεκτρικής Ενέργειας, οι οποίοι κατά 
την έναρξη ισχύος του παρόντος είναι εγγεγραμμένοι 
στο Μητρώο Επιλέξιμων Προμηθευτών στις Δημοπρα- 


σίεςτου Συστήματος Συναλλαγών Δημοπρασιών Προθε¬ 
σμιακών Προϊόντων Ηλεκτρικής Ενέργειας («ΣΣΔΠΠΗΕ») 
και δεν έχουν συμμετάσχει σε καμία Δημοπρασία κατά 
την έναρξη ισχύος του παρόντος, οφείλουν να υποβάλ¬ 
λουν στο Λειτουργό της Αγοράς το επιχειρηματικό πλάνο 
της παρ. 2 του άρθρου 136 του ν. 4389/2016 μέχρι τρεις 
(3) εργάσιμες ημέρες πριν την πρώτη Δημοπρασία μετά 
την έκδοση του παρόντος. 

Η ΡΑΕ και ο Λειτουργός της Αγοράς αναπτύσσουν 
κατάλληλους ελεγκτικούς μηχανισμούς για τη συμμε¬ 
τοχή των Εναλλακτικών Προμηθευτών στο ΣΣΔΠΠΗΕ, 
προς επίτευξη των οριζόμενων στις ανωτέρω παρα¬ 
γράφους και του σκοπού του Μηχανισμού των ΝΟΜΕ 
για την αναδιανομή των μεριδίων στην λιανική αγορά 
ηλεκτρικής ενέργειας στο διασυνδεδεμένο σύστημα, των 
μεριδίων της ΔΕΗ Α.Ε. και των εναλλακτικών παροχών 
και προς αποτροπή δημιουργίας στρεβλώσεων στη λια¬ 
νική αγορά ηλεκτρικής ενέργειας και στις Δημοπρασίες 
Προθεσμιακών Προϊόντων, οι οποίοι προβλέπονται και 
εξειδικεύονται στον Κώδικα Συναλλαγών Δημοπρασιών 
Προθεσμιακών Προϊόντων Ηλεκτρικής Ενέργειας, μαζί 
με τα παρακάτω: 

(α) Κατά το μήνα διενέργειας δημοπρασίας και ειδι¬ 
κότερα σε χρονικό διάστημα που ορίζεται στον Κώδικα 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας και το αργότερο μέχρι τρεις (3) 
εργάσιμες ημέρες πριν την διεξαγωγή της δημοπρασίας, 
ο Λειτουργός της Αγοράς ελέγχει την πλήρωση των κρι¬ 
τηρίων για το δικαίωμα συμμετοχής των Προμηθευτών 
στις Δημοπρασίες Πώλησης προθεσμιακών Προϊόντων. 

(β) Ο Λειτουργός της Αγοράς για τον έλεγχο ικανο¬ 
ποίησης του κριτηρίου (γ) ως προς την συμμετοχή των 
Επιλέξιμων Προμηθευτών στις Δημοπρασίες, εξετάζει 
αποκλειστικά τις υποβληθείσες από αυτούς Δηλώσεις 
Φορτίου για την δραστηριότητα προμήθειας ηλεκτρικής 
ενέργειας στην λιανική αγορά. Ειδικότερα και μόνο για 
την πρώτη συμμετοχή των Επιλέξιμων Προμηθευτών 
στις Δημοπρασίες, για τον έλεγχο ικανοποίησηςτου κρι¬ 
τηρίου (γ) για την πρώτη συμμετοχή, ο Λειτουργός της 
Αγοράς αποκλειστικά εξετάζει το ως άνω επιχειρηματικό 
πλάνο. 

Οι Βιομηχανικοί Καταναλωτές δεν έχουν δικαίωμα συμ¬ 
μετοχής ως αγοραστές στις δημοπρασίες για προϊόντα 
ΝΟΜΕ, ώστε να αποκτούν ηλεκτρική ενέργεια για τις 
δικές τους ανάγκες. Αυτό δε δύναται να παρεμποδίζει 
Εναλλακτικούς Προμηθευτές που έχουν ή αναπτύσσουν 
διακριτή επιχειρηματική δραστηριότητα παροχής ενέρ¬ 
γειας στη λιανική αγορά από το να συμμετέχουν στις 
δημοπρασίες για προϊόντα ΝΟΜΕ. Η ΡΑΕ και ο ΛΑΓΗΕ 
θεσπίζουν ρυθμιστικούς μηχανισμούς για τη συμμετο¬ 
χή των Βιομηχανικών Καταναλωτών στο ΣΣΔΠΠΗΕ, οι 
οποίοι προβλέπονται και εξειδικεύονται στον Κώδικα 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας, για να διασφαλιστεί η επίτευξη 
των στόχων αυτών και η διασφάλιση του υγιούς αντα¬ 
γωνισμού στην αγορά ενέργειας. Η ΔΕΗ δεν δύναται να 
θεωρηθεί ως επιλέξιμος αγοραστής στις Δημοπρασίες 
Προθεσμιακών Προϊόντων. 

3.1.2. Πρωτογενής Αγορά 

Η πώληση Προθεσμιακών Προϊόντων Ηλεκτρικής 
Ενέργειας μέσω Δημοπρασιών θα κανονίζεται μέσω 
πλειοδοτικών διαγωνισμών (Πρωτογενείς Δημοπρασί¬ 
ες). Κάθε Πρωτογενής Δημοπρασία θα αντιστοιχεί σε μια 
προαποφασισμένη ποσότητα, συγκεκριμένης διάρκειας 
και με Κατώτατη Τιμή. 

Δημοπρασίες Φθίνουσας Τιμής θα εφαρμοστούν για 
την κατανομή των προϊόντων στους Εναλλακτικούς Προ¬ 
μηθευτές. 

Η κατανομή των Προϊόντων Δημοπρασιών θα πραγ¬ 
ματοποιείται σε τεμάχια της 1 ΜΙΛ/Η/Γι. 

Θα ακολουθηθεί η μέθοδος ρ3γ-35-όίά (πληρωμή του 
ποσού της προσφοράς) για την τιμολόγηση των κατανε- 
μηθέντων ποσοτήτων μέσω των δημοπρασιών. 

Κατά το πέρας της κάθε Πρωτογενούς Δημοπρασίας, 
οι Εναλλακτικοί Προμηθευτές οι οποίοι απέκτησαν προ¬ 
θεσμιακά προϊόντα (Δικαιούχοι Χρήσης), υποχρεούνται 
να αποπληρώσουν την ΔΕΗ, μέσω του ΛΑΓΗΕ, με μια 
προπληρωμή του ύψους του 3% της αποτίμησης του 
προϊόντος, που τους έχει απονεμηθεί, για ολόκληρη την 
διάρκεια του συγκεκριμένου Προϊόντος Δημοπρασίας. 
Αυτή η προπληρωμή δεν επιστρέφεται. 

3.1.3. Μηχανισμός Καταμερισμού: Κατάτμηση σε Υπο¬ 
προϊόντα από την Πρωτογενή στην Δευτερογενή Αγορά 

Τα Αποτελέσματα του Καταμερισμού των Πρωτογενών 
Δημοπρασιών για κάθε Δημοπρασία και Εναλλακτικό 
Προμηθευτή πρέπει να υπόκεινται σε έναν Μηχανισμό 
Καταμερισμού. Με αυτόν το μηχανισμό, τα ΥποΠροϊόντα 
μηνιαίας διάρκειας θα εισαχθούν, προκειμένου να διευ¬ 
κολύνουν την λειτουργία της Δευτερογενούς Αγοράς, 
την Δήλωση στην Προημερήσια Αγορά και τον διακα¬ 
νονισμό των προπληρωμών. Τέλος, τα μηνιαία ΥποΠ ρο- 
ϊόντα θα κατατμηθούν περαιτέρω σε Ημερήσια/Ωριαία 
ΥποΠροϊόντα ώστε να διευκολύνουν την καθημερινή εκ¬ 
καθάριση και διακανονισμό στην Προημερήσια Αγορά. 

3.1.4 Δευτερογενής Αγορά 

Κάθε Εναλλακτικός Προμηθευτής έχει το δικαίωμα 
να μεταπωλεί τα ΥποΠροϊόντα του στην Δευτερογενή 
Αγορά, είτε συνολικά, είτε μερικά (πολλαπλά τεμάχια 
της 1 ΜΙΛ/Γι/Η) σε άλλον Εναλλακτικό Προμηθευτή (όπως 
ορίστηκε στο 2.1.4), σε έμπορο ή να τα εξάγει. Η Δευτε¬ 
ρογενής Αγορά λειτουργεί συνεχώς. Για ΥποΠροϊόντα 
του μήνα Μ, οι Εναλλακτικοί Προμηθευτές πρέπει να 
ολοκληρώσουν όποια μεταπώληση σε τρεις εργάσιμες 
ημέρες πριν τη Διαδικασία Δήλωσης Μηνιαίων Υποπρο¬ 
ϊόντων, μέσω της υποβολής της μεταπώλησής τους στην 
ηλεκτρονική πλατφόρμα του ΛΑΓΗΕ. 

3.1.5 Μηνιαία Διαδικασία Ανάδειξης Υποπροϊόντων 
και Προπληρωμή 

Το μήνα Μ-1 (Ημέρα 20), κάθε Εναλλακτικός Προμη¬ 
θευτής δηλώνει τη χρήση του μηνιαίου ΥποΠροϊόντος 
του, του μήνα Μ. Αυτές οι δηλώσεις συμπεριλαμβάνουν 
σταθερές ενεργειακές ποσότητες ανά ώρα, για κάθε 
μέρα των ΥποΠροϊόντων του μήνα Μ. Οι δηλώσεις των 
μηνιαίων ΥποΠροϊόντων γίνονται στη βάση του «είτε θα 
το χρησιμοποιήσεις είτε θα το χάσεις» (υεθ ίΐ ογ Ιο$θ ίΐ). 
Οι Εναλλακτικοί Προμηθευτές που δηλώνουν το μηνιαίο 
τους Υποπροϊόν για τον μήνα Μ είναι υποχρεωμένοι, 


τέσσερις εργάσιμες ημέρες πριν από την ημέρα έναρξης 
φυσικήςπαράδοσηςτων ΥποΠροϊόντων του μήνα Μ, να 
πραγματοποιήσουν την προπληρωμή στην ΔΕΗ - μέσω 
του ΛΑΓΗΕ και σύμφωνα με τις αντίστοιχες ειδοποιήσεις 
του - στο ύψος του 5% της συνολικής μηνιαίας αξίας 
του ΥποΠροϊόντος. Το υπόλοιπο ποσό που πρέπει να 
πληρωθεί για κάθε ΥποΠροϊόν εκκαθαρίζεται μέσω της 
Ημερήσιας Εκκαθάρισης και τακτοποιείται μέσω του 
εβδομαδιαίου Διακανονισμού της Προημερήσιας Αγο¬ 
ράς, που γίνεται από τον ΑΑΓΗΕ σύμφωνα με τον Κώδικα 
Συναλλαγών Δημοπρασιών Προθεσμιακών Προϊόντων. 

3.1.6 Επίπτωση στην Διαχείριση Κινδύνου του ΗΕΠ 

Αποτυχία του Εναλλακτικού Προμηθευτή να συμμορ¬ 
φωθεί με την σχετική Ειδοποίηση Διακανονισμού θα 
θέσει τον Προμηθευτή σε καθεστώς Εκκρεμούσας Οι¬ 
κονομικής Υποχρέωσης (Ρθηάίης Ρίπ3πεί3ΐ ΟόΙίςΒΐίοπ) 
για τέσσερις εργάσιμες μέρες κατά μέγιστο. 

Σε περίπτωση αθέτησης της υποχρέωσης ενός Εναλ¬ 
λακτικού Προμηθευτή, ακολουθείται η εξής διαδικασία: 

Αθέτηση Προκαταβολικής Πληρωμής: Ο Προμηθευτής 
χάνει τις Κατανεμημένες Ποσότητες και αποσύρεται από 
το Μητρώο Επιλέξιμων Προμηθευτών στις Δημοπρασίες 
Προθεσμιακών Προϊόντων Ηλεκτρικής Ενέργειας. 

Αθέτηση Προπληρωμής: Ο Προμηθευτής χάνει τις Δη- 
λωθείσες Ποσότητες ΥποΠροϊόντων και αναστέλλεται η 
συμμετοχή του στο Μητρώο Επιλέξιμων Προμηθευτών 
στις Δημοπρασίες Προθεσμιακών Προϊόντων Ηλεκτρι¬ 
κής Ενέργειας μέχρι την άρση της αθέτησής του. 

3.1.7. Συμπληρωματική Εκκαθάριση του ΗΕΠ και δια¬ 
κανονισμός συναλλαγών 

Κάθε Εναλλακτικός Προμηθευτής υποβάλλει τον Μ-1 
(Ημέρα 20) τις Δηλώσεις ΥποΠροϊόντωντου για το μήνα Μ. 

Κάθε ημέρα του μήνα Μ, ο ΛΑΓΗΕ, λειτουργεί την Προ¬ 
ημερήσια Αγορά ως συνήθως, λαμβάνοντας υπόψη τις 
Προσφορές ενέργειαςτων Παραγωγών και την Δήλωση 
Φορτίου των Προμηθευτών.Το πρόγραμμα του ΗΕΠ και 
οι Τιμές θα υπολογίζονται, ενώ η Εκκαθάριση του ΗΕΠ 
(Τιμές ΗΕΠ) εκτελείται ως συνήθως. 

Για κάθε Εναλλακτικό Προμηθευτή, δημιουργείται το 
ωριαίο πρόγραμμα των Δηλώσεων των ΥποΠροϊόντων 
του. Η ωριαία άθροιση του συνόλου των Δηλώσεων των 
ΥποΠροϊόντων των Εναλλακτικών Προμηθευτών ισούται 
με τις αντίστοιχες ωριαίες πωλήσεις ΥποΠροϊόντων της 
ΔΕΗ. Στην συνέχεια οι τιμές των αντίστοιχων Υποπρο¬ 
ϊόντων για την συγκεκριμένη ημέρα προσδιορίζονται. 

Ο ΛΑΓΗΕ συμψηφίζει τις αξίες της Εκκαθάρισης του 
ΗΕΠ (Τιμές ΗΕΠ) και τις αξίες των Δηλωμένων Υποπρο¬ 
ϊόντων, εκτελώντας μια συμπληρωματική εκκαθάριση. 

Ο ΛΑΓΗΕ θα πραγματοποιεί αυτές τις εκκαθαρίσεις 
συναλλαγών του ΗΕΠ και τους τελικούς διακανονισμούς 
συναλλαγών των ΥποΠροϊόντων σε εβδομαδιαία βάση. 

3.1.8. Προβλέψεις περί μη Κανονικής Εκκαθάρισης 
του ΗΕΠ 

Για την ακραία περίπτωση της μη λειτουργίας/εκκα- 
θάρισης του ΗΕΠ λόγω ανωτέρας βίας, ο ΛΑΓΗΕ ανα¬ 
λαμβάνει την ευθύνη της Εκκαθάρισης Κατανάλωσης 
Ενέργειας στην Διοικητικά Ορισμένη Τιμή, προκειμένου 
να διατηρήσει την ταυτόχρονη εκκαθάριση της Προ¬ 
ημερήσιας και της Προθεσμιακής Αγοράς Ηλεκτρικής 
Ενέργειας κάτω από μια ίδια Εκκαθαριστική Οντότητα. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2266/15.06.2018 


3.1.9. Έκθεση Επιπτώσεων, παρακολούθηση εφαρμο¬ 
γής και συναφείς ενέργειες 

Η ΡΑΕ παρακολουθεί την εφαρμογή του μηχανισμού 
και αξιολογεί την αποτελεσματικότητα του σε εξαμη¬ 
νιαία βάση, βάσει των διαμορφούμενων μεριδίων των 
Προμηθευτών ηλεκτρικής ενέργειας στη λιανική αγορά 
ηλεκτρικής ενέργειας, όπως αυτά ανακοινώνονται στα 
Μηνιαία Δελτία Συστήματος Συναλλαγών ΗΕΠ, τα οποία 
καταρτίζονται από τον Λειτουργό της Αγοράς. 

Τον μήνα Μ+1 (Ημέρα 15), για κάθε Εναλλακτικό 
Προμηθευτή, οι Διαχειριστές του Δικτύου (ΑΔΜΗΕ και 
ΔΕΔΔΗΕ) υποβάλλουν στον ΛΑΓΗΕ την Μέση Ημερήσια 
Κατανάλωση για το μήνα Μ. Πραγματικά δεδομένα κα¬ 
τανάλωσης ενέργειας χρησιμοποιούνται για τις περιπτώ¬ 
σεις διαθέσιμων ωριαίων μετρήσεων, ενώ εκτιμώμενα 
δεδομένα ωριαίας κατανάλωσης, για τις περιπτώσεις 
μη-ωριαίων μετρήσεων. 

Τα αποτελέσματα των παραπάνω, αναφέρονται στην 
Εξαμηνιαία Έκθεση Επιπτώσεων της ΡΑΕ (αλλαγές στα 
ποσοστά λιανικής των προμηθευτών, κινητικότητα αλ¬ 
λαγής προμηθευτών από τους πελάτες, επίπεδα προσαυ- 
ξήσεων από την χονδρική στη λιανική κ.λπ.) και υποβάλ¬ 
λονται στο Υπουργείο Περιβάλλοντος και Ενέργειας για 
περαιτέρω ενέργειες σχετιζόμενες με την βελτιστοποίη¬ 
ση του προτεινόμενου μηχανισμού. Η πρώτη Εξαμηνιαία 
Έκθεση Επιπτώσεων της ΡΑΕ θα πραγματοποιηθεί τον 
Ιούλιο του 2017 με την παρέλευση του πρώτου εξαμήνου 
εφαρμογής των ΝΟΜΕ. 

Στην περίπτωση κατά την οποία η απομείωση του 
μεριδίου της ΔΕΗ Α.Ε. στη λιανική αγορά του Διασυν- 
δεδεμένου Συστήματος υπερβαίνει κατά τουλάχιστον 
δυο (2) ποσοστιαίες μονάδες τον στόχο απομείωσης του 
αντίστοιχου εξαμήνου, όπως αυτός προσδιορίζεται από 
την διαίρεση του ετήσιου στόχου σε αντίστοιχα εξάμηνα, 
η ΡΑΕ, με απόφαση της δύναται να προβαίνει σε ισοδύνα¬ 
μη μείωση των προς δημοπράτηση ποσοτήτων των δύο 
(2) επόμενων Δημοπρασιών από την έκδοση της από¬ 
φασής της. Η ως άνω απόφαση της ΡΑΕ εκδίδεται εντός 
ενός μηνάς από την παρέλευση του εξαμήνου αναφοράς. 

Στην περίπτωση κατά την οποία η απομείωση του 
μεριδίου της ΔΕΗ Α.Ε. στη λιανική αγορά του Διασυν- 
δεδεμένου Συστήματος υπολείπεται κατά τουλάχιστον 
δυο (2) ποσοστιαίες μονάδες του στόχου απομείωσης 
του αντίστοιχου εξαμήνου, όπως αυτός προσδιορίζεται 
από την διαίρεση του ετήσιου στόχου σε αντίστοιχα εξά¬ 
μηνα, η ΡΑΕ, με απόφαση της προβαίνει στην ισοδύναμη 
αύξηση των προς δημοπράτηση ποσοτήτων των δύο (2) 
επόμενων Δημοπρασιών από την έκδοση της απόφασης 
της. Η ως άνω απόφαση της ΡΑΕ εκδίδεται εντός ενός 
μηνάς από την παρέλευση του εξαμήνου αναφοράς. 

Με την έγκριση των όρων των πράξεων απόσχισης 
και των λογιστικών καταστάσεων απόσχισης από το Δι¬ 
οικητικό Συμβούλιο της ΔΕΗ Α.Ε. σύμφωνα με την παρ. 
1 του άρθρου 2 του ν. 4533/2018 (Α' 75) και μετά την 
δημοσίευση της προκήρυξης του ανοικτού, διεθνούς 
διαγωνισμού σύμφωνα με την παρ. 2 του άρθρου 3 του 


ν. 4533/2018 για τα διαρθρωτικά μέτρα για την πρόσβα¬ 
ση στο λιγνίτη και το περαιτέρω άνοιγμα της χονδρεμπο¬ 
ρικής αγοράς ηλεκτρισμού, η ΡΑΕ, με την ως άνω απόφα¬ 
σή της, προβαίνει στην αύξηση των προς δημοπράτηση 
ποσοτήτων των δύο (2) επόμενων Δη μοπρασιών από την 
έκδοση της απόφασής της, μειούμενων κατά πενήντα 
ποσοστιαίες μονάδες (50%). 

Με την υπογραφή των σχετικών συμβάσεων αγορα¬ 
πωλησίας μετοχών (503 γθ ρυιτήθΒθ 39Γθθΐπθηΐ5) της 
παρ. 2 του άρθρου 3 του ν. 4533/2018, ο μηχανισμός 
αναπροσαρμογής των προς δη μοπράτηση ποσοτήτων, 
σε περίπτωση απόκλισης από τον στόχο απομείωσης του 
μεριδίου της ΔΕΗ Α.Ε. στη λιανική αγορά του Διασυνδε- 
δεμένου Συστήματος, καταργείται. 

Εισάγεται παράλληλα, μια επιπλέον Έκθεση Επιπτώ¬ 
σεων τον Σεπτέμβριο του 2019, πραγματοποιούμενη 
από κοινού από τις Ελληνικές Αρχές και τους Θεσμούς, η 
οποία μεταξύ άλλων λαμβάνει υπόψη: (α) την εισαγωγή 
των νέων αγορών του Μοντέλου Στόχου στην ελληνική 
αγορά ηλεκτρικής ενέργειας και την Προθεσμιακή Αγο¬ 
ρά Ενέργειας, (β) την ολοκλήρωση των διαρθρωτικών 
μέτρων για την πρόσβαση στο λιγνίτη, (γ) την επίδραση 
του Μηχανισμού προθεσμιακών προϊόντων ηλεκτρικής 
ενέργειας στην αγορά ηλεκτρικής ενέργειας, (δ) την εξέ¬ 
λιξη των μεριδίων λιανικής στην αγορά ηλεκτρικής ενέρ¬ 
γειας και (ε) την πιθανή ανάγκη για εναλλακτικές πολιτι¬ 
κές εφαρμογής και/ή δομικά μέτρα με βασική στόχευση 
την μεγιστοποίηση του οφέλους των καταναλωτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2018 

Ο Πρόεδρος 

Αντιπρόεδρος της Κυβέρνησης 

και Υπουργός Οικονομίας και Ανάπτυξης 

